Onnettomuus tapahtui aamuyöllä ysitiellä. Autoilija ei huomannut karhua ennen törmäystä.

Autoilija oli matkalla Suonenjoen suuntaan, kun hän törmäsi yllättäen eläimeen, jonka hän oletti karhuksi. Hän ei ollut huomannut karhua lainkaan ennen törmäystä, eikä siksi ehtinyt jarruttaa.

Karhu löydettiin myöhemmin kuolleena ojasta onnettomuuspaikan lähistöltä.

Onnettomuus tapahtui ysitiellä Hankasalmella hieman ennen yhtä aamuyöllä. Kuljettaja ei loukkaantunut törmäyksessä. Auto vaurioitui keulasta.

Riistanhoitoyhdistys kuljetti karhun pois tapahtumapaikalta.